Komitee roep Guptas en Zumas op | Die Vryburger
Komitee roep Guptas en Zumas op
Die portefeuljekomitee van Openbare Betrekkinge het geëis dat Jacob Zuma, sy seun Duduzane en die Gupta broers voor hulle moet verskyn om ondervra te word en getuienis te lewer.
Dit volg na Zola Tsotsi se beweringe dat die president hom beveel het om vier uitvoerende beamptes van Eskom af te dank.
Zola het verder getuig dat Tony Gupta sekere gunste van hom gevra het en indien hy sou weier sou Tony hom aangee by Zuma (snr). VolgensTsotsi was daar ook ‘n duidelike verbintenis tussen Lynne Brown en die Guptas.
Brown het intussen ontken dat Zuma haar beveel het om die vier persone af te dank. Blinkblaar-wag-‘n-bietjie - Bome - Suid Afrika
Dis ‘n bladwisselende boom wat tot 17m hoog word. Die boom groei vining en is ryp-en droogtebestand. Die bas is skurf en donkergrys tot bruin van kleur. Die silwer-groen blomme word gedra in digte trossies tussen die bare, vanaf April tot Oktober, en die vrugte kom voor vanaf Februarie tot Augustus. Die dorings, een krom en een reguit, sit in pare aan die takke.
In sommige gevalle mag volwasse bome al hul dorings verloor. Die blomme lok baie insekte en voëls eet graag die groot rooi bessies. Die boom maak ‘n uitstekende grensversperring omdat die jong plante oorvloedige dorings het wat baie moeilik is om los te haak weens die feit dat die een voorentoe en die ander na agter wys. Die blink, ligtegroen blare verleen aan die boom die ‘blinkblaar’ gedeelte van sy Afrikaanse volksnaam.
Takke word gebruik om beeskrale en grafte te beskerm. Die hout word gebruik as implemente en brandstof. Blare, bas en wortels word medisinaal en in towerkuns gebruik vir pynverligting, asemhalingsprobleme en velinfeksies en veral vir bors-en maagongesteldhede. Gekneusde blare word gebruik om bloeding te stop. Sommige stamme glo dat die boom gebruik kan word as skuilplek teen weerlig.
Die blinkblaar-wag-‘n-bietjie kom voor vanaf Arabië tot in die Wes-Kaap.
Die boom speel ook ‘n groot rol in die geloof van die mense van Afrika, soos bv. die Zoeloes, wat ‘n tak van die blinkblaar wag-‘n-bietjie gebruik om die gees van ‘n gestorwe persoon vanaf sy sterfplek na sy graf te dra. As daar per voertuig gereis word, word die tak alleen op ‘n sitplek geplaas vir die hele reis. In Botswana word geglo dat die boom ‘n mens sal beskerm teen weerlig.